Lav et referat af nedenstående tekst:

Tekst:
Specielt dommer Claus Bo Larsens afblæsning af Jens-Kristian Sørensens scoring kort før slutfløjt vakte opstandelse. - Der hviler nærmest en forbandelse over os. Det er jo ikke første gang, vi får mål annulleret, men det er åbenbart et bundholds lod, sukker Jens-Kristian Sørensen. Han vil som resten af AaB-spillerne ikke udtale sig, om det rimelige i dommerens afgørende kendelse. - To af vores spillere trak til forreste stolpe, så jeg pludselig stod helt fri. Det var i hvert fald ikke mig, der lavede noget, men jeg kan ikke vide, hvad der ellers er foregået i feltet, siger Jens-Kristian Sørensen. Træner Kent Nielsen ærgrer sig først og fremmest over, at hans spillere ikke fik udbytte af en ellers velgennemført kamp. - Vi gjorde rigtig mange ting rigtigt, så jeg er ærgerlig og skuffet. Brøndby var gode til at straffe os i deres gode perioder. Nu er vi tilbage på sidstepladsen, men ellers er situationen ikke så forandret. Det er en rutsjebane, fordi det er så tæt, siger Kent Nielsen.

Referat:
Det er ikke let at være AaB-spiller for tiden. Ikke nok med, at ålborgenserne tabte 1-2 i den sene søndagskamp mod Brøndby, AaB fik også to mål annulleret undervejs.